«Сонарзе» поэма деке чак кылдалтыныт «Браконьер», «Сонарзе» стих-влак. Опкын браконьер шордым лÿен пуштеш, вара кÿзö дене мÿшкырым корен, «онча куанлын ал шырчам». Тыгай шучкылыкым карга пÿртÿс, «куэ, шыдештын, енлан рÿзыш ош кидла койшо укш-парчам», а шопке гын чаманен шортеш. Вес семын онча пÿртÿс поянлыкым гуманный сонарзе: кайык-влакым айда-лийже арам ок лÿйкале, чодыра гычат «Пÿртÿсын ямжым вел сонарзе шÿмешыже поген толеш» да танжылан пеледышым конда.